анекдоти за Гъбари
Мениджър на голяма компания отишъл в гората за гъби. Стигнал до гората с колата си, отбил встрани на пътя и влязъл в гората. Ходил доста дълго, няколко часа, по някое време установил, че се е заблудил и не може да намери пътя обратно към колата си. Стигнал до брега на една река, а там седнал на един пън до един висок бор да си отдъхне малко. Както си седял се появил друг гъбар. Заблудилият се мениджър попитал:
 - Извинете ме, може ли да ми кажете къде съм?
 Внимателно го огледал другия и казал:
 - Вие се намирате в гората, до брега на една рекичка, на един пън под висок бор.
 - Уау! Вие трябва да сте бизнес консултант! - казал заблуденият.
 - Аха! Как разбрахте това?
 - Вашият отговор технически е правилен, но е абсолютно безполезен, и на практика аз и сега не знам как да стигна до колата си.
 - А-а-а, вие трябва да сте мениджър на голяма компания - усмихнал се консултантът.
 - Да! Как познахте?
 - Следете мисълта ми - вие прекрасно виждате къде се намирате, и все пак не знаете къде сте, и не знаете накъде да вървите. Реално се намирате в същото положение, както и преди нашата среща, но сега вашия проблем го превърнахте в моя грешка.